ฝั่งเข็มมาได้2ปีแล้วค่ะ ช่วงนี้มีเพศสัมพันกันบ่อยมากค่ะ ปล่อยในตลอด ประจำเดือนก็ไม่มา1เดือนแล้วค่ะ อยากทราบว่า จะท้องหรือป่าวค่ะคุณ
สวัสดีค่ะ ผลข้างเคียงของยาฝังคุมกำเนิดที่พบได้บ่อย ได้แก่ การมีเลือดออกกะปริดกะปรอย หรือในบางรายอาจมีเลือดออกมามากติดต่อกันหลายวัน ประจำเดือนมาบ่อย โดยมากมักจะเป็นเฉพาะในช่วง 2-3 เดือนแรก หรืออาจนานเกือบปีได้ หลังจากนั้นประจำเดือนจะค่อยๆ มาน้อยลง และประจำเดือนอาจขาดหายไปค่ะ ซึ่งเป็นผลจากการที่เยื่อบุผนังโพรงมดลูกบางลงจากการออกฤทธิ์ของฮอร์โมน แต่ไม่ได้อันตรายแต่อย่างใดค่ะ และไม่น่าเกิดจากการตั้งครรภ์ เนื่องจากประสิทธิภาพในการป้องกันการตั้งครรภ์ของยาฝังคุมกำเนิดนั้นถือว่าดีมาก มีโอกาสตั้งครรภ์ได้เพียง 0.05% หรือเท่ากับ 1 ใน 2000 คน หากเทียบกับยาฉีดคุมกำเนิด (ที่ฉีดอย่างถูกต้อง) จะมีประสิทธิภาพประมาณ 0.2% ค่ะแต่หากกังวลใจ ก็อาจลองตรวจหาการตั้งครรภ์ดูก็ได้ค่ะ